Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7286

3. Az alap megnevezések kidolgozása 3.1 A légiforgalmi szolgálati útvonal alap megnevezéseket a következő alapelvek szerint dolgozzák ki. 3.1.1 Egy fő távolsági útvonal teljes hosszában, függetlenül az átrepült közelkörzeti irányító légterektől, körzetektől vagy Államoktól, ugyanazt az alap megnevezést alkalmazzák. Megjegyzés: Ez különösen fontos ott, ahol automatikus ATS adatfeldolgozást és számítógépes fedélzeti navigációs berendezéseket illetve számítógépes navigációs rendszert használnak. 3.1.2 Ahol két vagy több távolsági útvonal közös szakasszal rendelkezik, a kérdéses szakaszt lássák el mindkét érintett útvonal megnevezésével, kivéve, ha ez a légiforgalmi szolgálat biztosításánál nehézséget okoz, amely esetben közös megegyezés alapján csak egy megnevezést alkalmazzanak. 3.1.3 Egy útvonalhoz már felhasznált alap megnevezés másik útvonalnál nem alkalmazható. 3.1.4 Az Államok az útvonal megnevezésére vonatkozó igényeiket egyeztetés céljából nyújtsák be az ICAO körzeti irodáinak.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes